
[bookmark: _Hlk195615944]Mestni svet Mestne občine Nova Gorica sprejme Sklep o ukinitvi statusa grajenega javnega dobra na nepremičnini parcelna številka 2240/5 k.o. 2303 Solkan.

[bookmark: _Hlk197602778][bookmark: _Hlk197602314]Na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19) ter 262. člena v zvezi z 260. členom Zakona o urejanju prostora - (Uradni list RS, št. 199/21, 18/23 – ZDU-10, 78/23-ZUNPEOVE, 95/23-ZIUOPZP, 23/24, 109/24, 25/25-odl.US, 75/25 in 14/26) je Mestni svet Mestne občine Nova Gorica na seji dne ___________ sprejel 

SKLEP
o ukinitvi statusa grajenega javnega dobra

1.
S tem sklepom se ukine status grajenega javnega dobra na nepremičnini parcelna številka 2240/5 k.o. 2303 Solkan.
2.
Uprava Mestne občine Nova Gorica izda ugotovitveno odločbo o ukinitvi statusa grajenega javnega dobra na nepremičnini, navedeni v 1. točki tega sklepa.

3.
Ta sklep velja takoj in se objavi na spletni strani Mestne občine Nova Gorica

Urad direktorja
Trg Edvarda Kardelja 1, 5000 Nova Gorica

Obrazložitev
Zakon o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24 in 25/25 – odl. US, 75/25 in 14/26, v nadaljevanju: ZUreP-3) v 262. členu določa, da status grajenega javnega dobra preneha, če je zemljišče, objekt ali njegov del v celoti uničen in ga ni mogoče obnoviti, zaradi česar je onemogočena njegova splošna raba oz. če se uredi zemljišče, zgradi drugi objekt ali njegov del z enakim namenom splošne rabe, zaradi česar se lahko odvzame status na prvotnem javnem dobrem. Za odvzem statusa grajenega javnega dobra se smiselno uporabljajo določbe 260.člena ZUreP-3, in sicer nepremičnina ta status izgubi z ugotovitveno odločbo, ki jo na podlagi sklepa občinskega sveta po uradni dolžnosti izda občinska uprava. Predlog za ukinitev statusa grajenega javnega dobra poda župan. 
Mestna občina Nova Gorica, Urad direktorja občinske uprave, Služba za premoženjske zadeve je po uradni dolžnosti uvedla postopek za ukinitev statusa grajenega javnega dobra na nepremičnini s parc. št. 2240/5 k.o. 2303 Solkan. 
Predmetna nepremičnina je v zemljiški knjigi vpisana kot javno dobro brez lastnika, v naravi pa predstavlja nekdanjo traso poti, ki se danes ne uporablja več, saj je cesta že vrsto let povsem na novo speljana preko nepremičnin parc. št. 212/3, parc. št. 212/1, parc. št. 2254/2 ter parc. št. 213/6 vse k.o. 2303 Solkan, ki predstavljajo del državne ceste z oznakama R2 402/1010 in G2 103/1009.
Nepremičnina parc. št. 2240/5 k.o. 2303 Solkan tako nima funkcije javne površine oziroma javne rabe in posledično ne služi več namenu zaradi katerega ji je bil status grajenega javnega dobra dodeljen. Prenehanje statusa grajenega javnega dobra je tako v skladu z 2. odstavkom 262. člena ZUreP-3.
Krajevna skupnost Solkan v 30-dnevnem roku, ki ji ga je pristojni občinski organ postavil v dopisu št. 4783-25/2026-1 z dne 3.6.2026, ni odgovorila niti ni zaprosila za podaljšanje roka, kar pomeni, da podaja pozitivno mnenje za ukinitev javnega dobra na predmetni nepremičnini, skladno s 7. členom Odloka o krajevnih skupnostih Mestne občine Nova Gorica (Uradni list RS, št. 52/13).
V skladu s Statutom Mestne občine Nova Gorica je za sprejetje sklepa o ukinitvi grajenega javnega dobra pristojen Mestni svet Mestne občine Nova Gorica, zato predlagamo, da predloženi sklep obravnava in sprejme.







Pripravila:
	vi podpisnik
	Desnik podpisnik

	Tjaša Harej Pavlica
	Aleš Markočič

	Vodja Službe za premoženjske
zadeve

	direktor občinske uprave

	Matjaž Rosič

	Višji svetovalec za premoženjske
zadeve





Priloga:
· Priloga 1: Izris iz PISO parcele  
image1.png




image3.png
-— MESTNA OBCINA
j NOVA GORICA




image2.png




image4.png




